માની લો કે તમારે કોઈ એક પ્રોજેક્ટ તૈયાર કરવાનો છે અને તેના વિશે જુદી જુદી માહિતી એકઠી કરવા તમે ઇન્ટરનેટ પર જુદી જુદી સાઇટ્સ ફેંદી રહ્યા છો. તમે નોંધ્યું હશે કે હવે ઘણી સાઇટ્સ પર આવું થાય છે… જેવા તમે બીજી કોઈ વેબસાઇટ પર જવા માટે બ્રાઉઝરમાં નવી ટેબ પર માઉસ લઈ જાઓ, એટલે તરત પહેલી વેબસાઇટને જાણ થઈ જાય કે તમે તેને છોડીને જઈ રહ્યા છો, એટલે એ તાબડતોબ કોઈ ફ્રી ઇ-બુક કે ફ્રી ન્યૂઝલેટર પર સાઇન-અપ થવા માટે તમને તમારું ઈ-મેઇલ એડ્રેસ આપવા સૂચવે. આમાં કંઈ ખોટું નથી, આ વેબ ટેક્નોલોજીનો એક સ્માર્ટ ઉપયોગ જ છે. તેમ ઘણી સાઇટ પર, તમને જોઈતી ઉપયોગી માહિતી હોય ખરી, પણ એ માટે તમારે સાઇટ પર એકાઉન્ટ ખોલાવીને પછી લોગ-ઇન થવું પડે.